དྲིས་ལན།ངའང་དེ་འདྲ་བ་མང་པོར་ཕྲད་མྱོང་།ཡིན་ནའང་ཞིབ་ཏུ་འདང་བརྒྱབ་ཚེ་དེ་སྒྲུང་གཏམ་གསར་རྩོམ་གྱི་ལས་ལ་འཇུག་པའི་ལས་དང་པོ་བ་ཞིག་གི་ངོས་ནས་བཤད་ན་ངེས་པར་ཡོད་སྲིད་པ་ཞིག་ཀྱང་རེད།ངོ་མ་བཤད་ན་ང་རང་ཉིད་ཀྱིས་ཀྱང་དེ་ལྟ་བུའི་རྩོམ་ཡིག་བྲིས་མྱོང་།ཡིན་ནའང་མི་སྐོར་ཞིག་གིས་ཁོ་ཚོར་དེ་ལྟར་བསྟོད་ར་བྱེད་ཀྱིན་པ་ནི་ཁོ་ཚོའི་གསར་རྩོམ་ལ་རྒྱབ་སྐྱོར་བྱེད་པའི་རྣམ་འགྱུར་ཙམ་ཡིན་པ་ལས་གནད་དོན་གཞན་མེད་སྙམ།ཉེ་བའི་ལོ་འདི་དག་གི་རིང་ལ་ཤིན་ཏུ་ཧ་གོ་དཀའ་བའི་སྒྲུང་གཏམ་སྐོར་ཞིག་ཀྱང་འབྱུང་གིན་འདུག་སྟེ།དེ་ནི་དུས་རབས་སྔོན་མའི་ལོ་རབས་བརྒྱད་ཅུ་པའི་སྐབས་ཀྱི་རྒྱ་ནག་གི་གདོང་མཆོངས་རྩོམ་རིག་གི་ཤན་ཞུགས་པ་ཡིན་པར་སྣང་།ཡིན་ནའང་སྐབས་དེའི་གདོང་མཆོང་རྩོམ་རིག་གི་རྒྱུན་དེའང་ཡུན་རིང་དུ་གནས་མ་ཐུབ་པར་སྣང་བས།འདི་ལྟར་བྲིས་ན་དགེ་མཚན་ཆེན་པོ་ཡོད་མེད་བཤད་དཀའ།